gl gl ast es gl gl gl gl gl gl gl gl gl gl gl gl gl gl gl gl ast gl gl gl gl gl gl gl gl gl gl gl gl gl gl gl gl es gl gl gl gl es gl gl gl gl gl gl gl gl gl gl gl en ca pt gl gl gl en pt gl es
ZEC-ZEPA Ría de Foz Masma – Turismo Concello de Barreiros – Galego
GAL  |  ES  |  EN
GAL  |  ES  |  EN
Barreiros en 3 días
Mapas, folletos e guías
ZEC-ZEPA Ría de Foz-Masma
A Ría de Foz-Masma é unha xoia natural cuxo valor ambiental está avalado por diferentes figuras de protección a nivel europeo, dentro da Rede Natura 2000, tales como: Zona de Especial Conservación (ZEC) e Zona de Especial Protección para as Aves (ZEPA). Tamén está incluída no inventario de humidais de Galicia e no catálogo de IBAs (Important Bird Areas).
A ría constitúe un importante enclave de vexetación de marisma litoral pola presenza da zostera mariña. Ademais, é un dos puntos estratéxicos de Galicia para a observación de aves, xa que alberga interesantes poboacións de aves acuáticas, especialmente durante o paso migratorio outonal e o inverno. Así, por exemplo, alcanza importancia nacional para as limícolas e rexional para especies como a garceta común, a garza real, píllara cincenta ou o pilro común, entre outras. Destaca a presenza de aguia pescadora e de tartaraña das xunqueiras, máis coñecida como “aguilucho lagunero”, que espertan un gran interese entre os afeccionados á ornitoloxía.
A praia e zona dunar de Altar, na desembocadura da ría, conforman un hábitat propicio para a nidificación e cría dunha pequena e excepcional ave, a píllara das dunas, incluída no Catálogo Galego de Especies Ameazadas contando cun Plan de Conservación específico. A poboación galega é a única existente en toda a franxa cantábrica-atlántica española. Por iso é especialmente importante a colaboración de todos.
A ría, máis alá de ser un paraíso para as aves tamén o é para os amantes dos deportes náuticos coma o surf, o windsurf, o kitesurf, o piragüismo e a vela.
O espazo natural protexido catalogado como Zona de Especial Conservación esténdese polo curso medio e baixo do río Masma, cuxo fermoso percorrido se considera Área de Especial Interese Paisaxístico segundo o Catálogo das Paisaxes de Galicia. As súas ribeiras están poboadas por vexetación propia destes ambientes atopando bidueiros, freixos, salgueiros e carballos, entre outros. Nesta cunca fluvial destaca a presenza do salmón, sendo un dos poucos ríos salmoneiros de Galicia, así como a existencia de mexillón de río (especie protexida), de reo ou de lamprea, dada a súa escasa presenza noutros ríos galegos.
Dentro do espazo natural tamén se atopa o hábitat protexido denominado “Queirogais secos atlánticos costeiros de Erica vagans”, así como  a presenza de Limonium dodartii, máis coñecida como acelga salgada e catalogada en réxime de protección especial.
Plans para gozar deste espazo natural
Roteiro da Lagoa de Pallares
Camiño Natural do Cantábrico
Camiño Natural de San Rosendo
Descarga o folleto de Galicia Birding e descubre o pracer da observación de aves
Centro Sociocultural, Rúa Vila, 78 bis.
De luns a venres de 10:00h a 13:30h.